KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2010. november 17-i ülésére)

TÁRGY: VEZETÉKJOG BIZTOSÍTÁSA A DÉMÁSZ HÁLÓZATI ELOSZTÓ KFT.  RÉSZÉRE

A PRÍMAVILL Hálózatszerelő Kft., a DÉMÁSZ Hálózati Elosztó Kft. megbízásából készíti, - a Kiskőrös, Szarvas u. 2. sz. alatti ingatlan villamos energia ellátásának biztosításához szükséges terveket. A határozat-tervezet 1. sz. mellékletét képező nyomvonalrajznak megfelelően, az önkormányzati tulajdonú közterületen kisfeszültségű földkábelt terveznek lefektetni és 3 db kábeles elosztószekrényt terveznek elhelyezni.

- Rákóczi u. 50. sz. alatti ingatlan előtt kisfeszültségű hálózat kiépítését tervezik a határozat-tervezet 2. sz. melléklete szerinti nyomvonalrajznak megfelelően. A fejlesztés keretében kettő oszlopot helyeznének el, és légvezetékes hálózatot építenének ki közvilágítási szállal.

A Kft. kérte, az Önkormányzat az önkormányzati ingatlanok vonatkozásában járuljon hozzá, a tervezett beruházáshoz és a kábelek létesítéséhez és a vezetékjog alapításához.

Mivel a kábelek és az oszlopok és az elosztószekrények az önkormányzati közterületek rendeltetésszerű használatát nem akadályozzák, javasolom, a Képviselő-testület járuljon hozzá, hogy a DÉMÁSZ Hálózati elosztó Kft. a tervezett beruházásokat elvégezze.

Figyelemmel Kiskőrös Város Önkormányzata és a DÉMÁSZ Rt. (e jogviszonyban a DÉMÁSZ Hálózati Kft. jogelődje) között 2002. július 29-én létrejött, Kiskőrös város területfejlesztési terveinek támogatása és a közterületen telepítendő közművek elhelyezésére vonatkozó együttműködési megállapodásban foglaltakra (mely szerint a Kft. évente meghatározott keretösszeg erejéig saját forrásból fejlesztéseket, közmű-kiváltásokat stb. végez, melynek ellenében az Önkormányzat ingyenesen engedélyezi a villamos-közművek elhelyezését) javasolom, hogy a Képviselő-testület a határozat-tervezetben foglaltak szerint járuljon hozzá a vezetékek kiépítéséhez, az oszlopok és elosztószekrények elhelyezéséhez és a vezetékjog alapításához.

Kiskőrös, 2010. november 4.


Domonyi László sk.


polgármester

HATÁROZAT-TERVEZET

1. A Képviselő-testület hozzájárul ahhoz, hogy a DÉMÁSZ Hálózati Elosztó Kft. (6720 Szeged, Klauzál tér 1.) a határozat-tervezet

a) 1. számú mellékletét képező nyomvonalrajz szerint, az önkormányzati tulajdonú kiskőrösi

· 3149 hrsz-ú közterületen 88,5 m hosszúságú (186 m2 biztonsági övezetű) földkábelt létesítsen,

· 3136 hrsz-ú közterületen 194,4 m hosszúságú (408 m2 biztonsági övezetű) földkábelt létesítsen és elosztószekrényt helyezzen el,

· 3105 hrsz-ú közterületen 50,3 m hosszúságú (106 m2 biztonsági övezetű) földkábelt létesítsen és elosztószekrényt helyezzen el,

· 3092/1 hrsz-ú közterületen 10,3 m hosszúságú (22 m2 biztonsági övezetű) földkábelt létesítsen és elosztószekrényt helyezzen el.

      b) 2. számú mellékletét képező nyomvonalrajz szerint, az önkormányzati tulajdonú

       kiskőrösi 174 hrsz-ú közterületen 48,7 m hosszúságú (54 m2 biztonsági övezetű)

       légkábelt létesítsen és 2 db oszlopot helyezzen el.

2. A Képviselő-testület megállapítja, hogy Kiskőrös Város Önkormányzata és a DÉMÁSZ Rt. (jelen jogügylet vonatkozásában, mint a DÉMÁSZ Hálózati Elosztó Kft. jogelődje) között 2002. július 29-én létrejött, Kiskőrös város területfejlesztési terveinek támogatására és a közterületen telepítendő villamos közművek elhelyezésére vonatkozó együttműködési megállapodás alapján, a DÉMÁSZ Hálózati Elosztó Kft-nek a vezetékjog alapításával kapcsolatos fizetési kötelezettsége nincs.

3. A Képviselő-testület felhatalmazza a polgármestert, a vezetékek létesítésére, az oszlopok és elosztószekrények elhelyezésére vonatkozó tulajdonosi hozzájárulások megadására, és a vezetékjog alapítására vonatkozó megállapodás megkötésére.

